tomron87/hebrew-wikipedia-sentences-corpus huggingface dataset:
אחר כך החלו העֻלמאא' (חכמי הדת) לעשות שימוש ב"תקליד" (חיקוי) ו"קיאס" (היקש), שהחליפו את שיטת ה"אִגְ'תִהאד" (מאמץ) המחדשת את פסיקות ה"חדית'" (שיחה, המבוססת על מסורת של אמרות ומנהגי הנביא העוברות מדור לדור, הקרויה גם סֻנַּה).
אישים אחרים שהשפיעו על האסכולה:
אבן ח'לדון (נפטר ב-1406, מחבר ההקדמה להיסטוריה של העולם ).
אשנטי גולד היא קבוצת כדורגל מהעיר אובואסי שבגאנה.
המועדון הוקם בשנת 1978 על ידי קבוצת עובדים במפעל אשנטי גולדפילדס קורפוריישן.
לאורך שנים ביקשו הפועלים מהנהלת המפעל לממן את הקבוצה אך זו סירבה פעם אחר פעם.
ההנהלה המשיכה לא לממן את פעילות הקבוצה עד שבשנת 1984 הגיעה הקבוצה למעמד גמר הגביע הגאנאי, בו הפסידה.
בעקבות ההישג המרשים החליטה ההנהלה לעזור בניהול הקבוצה והביאו מנהל לקבוצת מאנגליה כדי שיעזור לפתח אתהקבוצה ולהכשירה לרמות הגבוהות של הכדורגל הגאנאי והאפריקאי.
בעקבות ההישג המרשים בגביע הועלת הקבוצה לליגה הגאנאית הבכירה, בה היא נשארה עד ימינו.
במשך כעשור הקבוצה סבלה מבעיות ארגון וניהול כושל עד לשנת 1993 בה לקח את הקבוצה מנהל חדש, גם הוא אנגלי.
שנה לאחר השינוי בקבוצה זו סיימה במקום השלישי בליגה לאחר קבוצות הפאר הגאנאיות אסאנטה קוטוקו והארטס אוף אוק.
לאחר העונה המוצלחת הזו שינתה ההנהלה את פניה לדירקטוריון של 13 חברים והקבוצה זכתה בעונה זו באליפות גאנה.
הקבוצה זכתה גם בשנתיים הבאות לאחר מכן, דבר שהפך אותה לקבוצה הראשונה בגאנה שזוכה בשלוש אליפויות רצופות.
בעקבות ההצלחות בליגה השתתפה הקבוצה במפעלים האפריקאים, בליגת האלופות האפריקאית כאשר הקבוצה בעונת 1995 הגיעה לרבע גמר המפעל.
שנה לאחר מכן, בעונת 1996, הגיעה הקבוצה רק לשמינית גמר המפעל.
בשנת 1997 רשמה הקבוצה את הישגה הגדול ביותר באפריקה וסיימה כסגנית מחזיקת ליגת האלופות האפריקאית לאחר שניצחה בסיבוב הראשון של המפעל את קבוצת ג'וניור פרופשיונלס מליבריה ובסיבוב השני ניצחה את קבוצת אל הילאל מסודאן.
בשלב הבתים של המפעל פגשה הקבוצה בקבוצת א-זמאלכ ממצרים, פרוביאריו ממוזמביק וקלאב אפריקן מתוניסיה כאשר היא מסיימת במקום הראשון עם מאזן של שלושה ניצחונות, תוצאת תיקו אחת ושני הפסדים ואז הגיעה לגמר, שבו הפסידה לראג'ה קזבלאנקה המרוקאית בפנדלים 5-4 לאחר ששני המשחקים נסתיימו בתיקו 1-1 מסכם.
מאז הזכייה בשלוש האליפויות הקבוצה לא שחזרה הישג זה אך נשארו אחת הקבוצות המובילות בליגה הגאנאית הבכירה כאשר היא שולחת שחקנים לאירופה ואף לנבחרת גאנה.
אשפוז כפוי הוא השימוש באמצעים חוקיים, שהם חלק ממערכת החקיקה בתחום בריאות הנפש, לצורך אשפוזו של אדם במוסד לבריאות הנפש, או במחלקה פסיכיאטרית, בניגוד לרצונו.
זאת לשם מתן תרופות וטיפולים למשך זמן מסוים במסגרת בית החולים.
במדינות רבות בעולם קיימים חוקים בתחום בריאות הנפש המגדירים את התנאים לאשפוזו הכפוי של אדם.
בחלק מן המדינות, למשל בארצות הברית, קיימת דרישה חוקית לשימוע בפני שופט כדי להתיר אשפוז מעבר לפרק זמן קצר.
במדינות רבות קציני משטרה ופסיכיאטרים יכולים לאשפז מטופל בכפייה לתקופה קצרה, לצורך הערכה פסיכיאטרית.
אם בתום ההערכה יש מקום להמשך האשפוז, לדעת הפסיכיאטרים המטפלים, חייב בית המשפט לאשר זאת.
בהליך זה מופיעים בפני בית המשפט אנשי מקצוע בתחום בריאות הנפש המציגים הערכה כתובה ואף מעידים לפעמים בבית המשפט.
אשפוז כפוי נעשה תמיד לתקופה קצובה ומחייב הערכה מחדש בזמנים קבועים.
ככלל, במדינת ישראל אשפוז כפוי מוסדר בחוק טיפול בחולי נפש, התשנ"א-1991. על פי החוק, לא ניתן לאשפז אדם באשפוז כפוי בטרם בדיקה.
החוק מעניק לפסיכיאטר המחוזי את הסמכות להורות על בדיקתו הכפויה של אדם על ידי מתן הוראה כתובה.
על פי החוק היבש, רק אם בעת הבדיקה נמצא כי האדם נחשד כחולה ומסכן את עצמו או אחרים, יכול הפסיכיאטר המחוזי להורות על אשפוז כפוי באותו אדם.
עם זאת, ישנה דרך עוקפת הנעשית על ידי הפסיכיאטרים לאשפוז אדם שהתאשפז בעבר גם אם אינו פוגע בעצמו או באחרים.
הדבר נעשה על ידי דרישה לטיפול מרפאתי כפוי (זריקות חודשיות).
באם המטופל אינו מתייצב לזריקות ישנה הוראה לאשפוז כפוי.
כך, האדם יאושפז גם אם אינו פגע באיש.
הפסיכיאטר המחוזי יכול, על ידי אבחון ראשוני לאשפז אדם בכפייה לתקופה שלא תעלה על שבעה ימים, ובסמכותו להאריך הוראה זו בשבעה ימים נוספים על פי בקשה מנומקת בכתב מאת הפסיכיאטרים המטפלים.
הארכת הוראת אשפוז כפוי מעבר לתקופה של 14 יום יכולה להינתן אך ורק על ידי ועדה פסיכיאטרית מחוזית הפועלת על פי החוק.
הפסיכיאטר המחוזי יכול להורות על טיפול מרפאתי כפוי עד לתקופה של חצי שנה ולהאריכה לתקופות זהות נוספות.
הוראות הפסיכיאטר המחוזי ניתנות לערעור בפני הוועדה הפסיכיאטרית המחוזית ואילו החלטות הוועדה הפסיכיאטרית המחוזית ניתנות לערעור בפני שופט של בית המשפט המחוזי של אותו מחוז.
בעקבות מאבק משפטי שניהלה האגודה לזכויות האזרח ביחד עם ארגון בזכות, שבמהלכו הוציאו שופטי בג"ץ צו שחייב את המדינה לנמק מדוע לא ימונו עורכי-דין לייצג כל אדם נגדו ננקטים הליכי אשפוז כפוי, תוקן החוק בשנת 2004, ונקבעה זכותו של כל אדם הנתון להליכים שכאלה לייצוג משפטי במימון ציבורי.
ביחס לאוכלוסייה ייחודית של קטינים במעמד "קטין נזקק", קיימת הסדרה ייחודית בחוק הנוער (טיפול והשגחה), תש"ך-1960, הקובע את הדרכים לבדיקת קטין, מתן טיפול פסיכיאטרי ואשפוזו, במצבי אי-הסכמה בינו לבין הוריו.
ניתן לאשפז בכפייה קטינים באותו אופן שבו מאשפזים בכפייה בגירים (אם הקטין מתחת לגיל 15 צריך אישור הורה).
הסמכות להורות על אשפוזו של קטין בכפייה נתונה לפסיכיאטר מחוזי או לבית המשפט לנוער, ובמקרים חריגים למנהל בית החולים.
לבית משפט לנוער יש הסמכות להורות על אשפוז כפוי גם כאשר קטין לוקה במחלות נפש או בהפרעות נפשיות קשות העלולות לסכן אותו או את זולתו סיכון פיסי מיידי או להביא לנזק נפשי חמור להתפתחותו.
בית המשפט לנוער רשאי לחייב את הקטין או את הוריו לשאת בעלויות הטיפול
אחראי על הקטין- הורה/אפוטרופוס רשאי להסכים בשמו או לבקש שיכניסו אותו לאשפוז למעט מקרים בהם הקטין הוצא ממשמורתם או אם הקטין עבר את גיל 15 ואינו מסכים להתאשפז, אלא אם ישנה הוראת בית משפט.
(נלקח מ"אשפוז פסיכיאטרי כפוי לקטינים".2023)אם מנהל או פסיכיאטר מבינים כי הקטין אינו מסכים לאשפוז יודיעו לפקיד הסעד.אם הקטין מעל גיל 15 פקיד הסעד יביא את הנושא לבית משפט, אם הקטין מתחת לגיל 15 יביא הפקיד את הנושא לוועדה פסיכיאטרית מחוזית לילדים ונוער.
הוועדה או בית המשפט יקבעו אם יש לאשפז את הקטין או לא.אשפוז קטין בהסכמת האחראי עליו, למעט אשפוז שאינו כולל לינה בבית חולים, יהיה לתקופה שלא תעלה על חודשיים.
בשנת 2007 (עד סוף חודש ספטמבר) 659 ילדים ובני נוער אושפזו ליום אחד לפחות, לעומת 891 ילדים ובני נוער בשנת 2006 על-פי נתוני משרד הבריאות.
האשפוז נעשה במסגרת אחת מהמחלקות באשפוז פסיכיאטרי ו-92%- נשארו באשפוז עד שנה.
אשנטי (נולדה ב-13 באוקטובר 1980) הוא שם הבמה של אשנטי שקויה דאגלס.
זמרת, שחקנית, מפיקה מוזיקלית ודוגמנית אמריקאית.
בעלת חברת התקליטים ריטן אנטרטיינמנט.
אשנטי התפרסמה בשנת 2001, והייתה נחשבת לתגלית השנה לאחר ששניים משיריה הגיעו למקום ראשון במצעד הבילבורד הוט 100 בהם השיר "Foolish" שזכה להצלחה גדולה במצעד והיה במקום הראשון כ-10 שבועות.
אלבום הבכורה שלה, "Ashanti", שיצא בשנת 2002, זכה בגראמי, זכה להצלחה רבה ומכר למעלה מ-4 מיליון עותקים.
אשנטי נחשבת לאחת הזמרות המצליחות והפופולריות ביותר של תחילת שנות האלפיים, יש לה כ-5 אלבומים שנמכרו ביותר מ-15 מיליון עותקים ברחבי העולם וכולם הגיעו לעשירייה הפותחת של מצעד הבילבורד הוט 200, היא זכתה בלמעלה מ-60 פרסים בהם שני פרסי AMA, שמונה פרסי בילבורד ופרס גראמי אחד.
דאגלס נולדה בניו יורק שבארצות הברית.
אשנטי, בת לאב זמר ואם מורה לריקוד, התחנכה מגיל צעיר בבית מוזיקלי.
במהלך ילדותה, למדה ריקוד, והייתה חברה במקהלה בכנסייה המקומית.
משפחתה היא בעלת שורשים אפריקנים אמריקנים, פיליפינים, סינים, אירים, אינדיאנים ופוארטו ריקנים.
בשנת 1989 הופיעה לראשונה בטלוויזיה כניצבת בסדרה המוזיקלית 'פולי'.
כאשר אשנטי הייתה בת 12, אמה שמה לב לכישרון השירה היוצא דופן של בתה, והחליטה לפעול בנושא.
היא הקליטה את בתה, והחלה לשלוח קלטות לחברות תקליטים.
לאחר שעברו מספר רב של חברות תקליטים, שלא הסכימו להחתים אותה, הגיעו אשנטי ואמה לחברת התקליטים בד בויז רקורדס של הראפר פי דידי.
פי דידי הציע לה חוזה, אך אמה לא הסכימה לחוזה שלא היה הוגן לטעמה.
בסופו של דבר, בשנת 1994 אשנטי חתמה בג'ייב רקורדס, לייבל שכיום שייך לסוני מיוזיק אנטרטיינמנט.
החברה ניסתה לקדם את אשנטי כזמרת פופ אך לא הצליחה.
לאחר שסיימה את התיכון, תכננה ללכת למכללה, אך הצעה מחברת התקליטים אפיק רקורדס גרמה לה לדחות את לימודי המכללה.
תוך זמן קצר, גילתה אשנטי שהיא לא בסדר עדיפויות גבוה, והבינה שעם אפיק ייקח לה זמן רב עד שתצליח.
לאחר שעזבה את החברה, החלה להופיע במועדונים קטנים בניו יורק, וחתמה לבסוף בדה אינק (מורדר אינק דאז).
הפריצה שלה הגיעה בשנת 2001, לאחר שהבעלים של החברה והמפיק-על, אירב גוטי, החליט לקחת אותה כפרויקט ראשי.
בהתחלה, הופיעה בדואטים עם מספר ראפרים החתומים ב'דה אינק', והמוצלחים שבהם הם הדואט עם הראפר פאט ג'ו בשיר "" והדואט "Always On Time" עם הראפר ג'ה רול.
שני הסינגלים האלו הפכו ללהיטים גדולים.
בשנת 2002 שוחרר אלבום הבכורה שלה, 'Ashanti'.
האלבום כלל 17 שירים, מתוכם 12 שהיא כתבה.
האלבום מכר כ-500,000 העתקים בשבוע הראשון, והפך להצלחה מסחררת.
הוא זכה בפלטינה משולשת בארצות הברית ובריטניה ומכר 5 מיליון עותקים.
הסינגל הראשון שלה, מתוך האלבום "Foolish", הוא הסינגל המצליח ביותר שלה עד היום.
הוא החזיק במקום הראשון במצעד הלהיטים של הבילבורד במשך 10 שבועות.
הסינגלים "Happy" ו"Baby" לא הצליחו כמו הסינגל הראשון ולא הגיעו למקום הראשון במצעדים, אך הגיעו לעשרת הגדולים.
בשנת 2003, אשנטי זכתה בשמונה פרסי בילבורד, שני פרסי אמי ופרס גראמי על אלבום הבכורה.
בשנת 2003, יצא האלבום השני שלה, "Chapter 2".
האלבום מכר כ-300,000 עותקים בשבוע הראשון בארצות הברית.
האלבום הגיע למקום הראשון במצעד האלבומים של בילבורד, ושמר על מקומו במשך שבועיים.
תוך זמן קצר, הוא מכר פלטינה בארצות הברית, ונמכרו 3 מיליון עותקים ברחבי העולם.
למרות ההצלחה המוטלת בספק של האלבום, הסינגל הראשון ממנו, "Rock With You" הפך ללהיט גדול.
אשנטי זכתה בפרס בטקס פרסי אם.
וי של 2003 על הקליפ לסינגל הזה.
שני סינגלים נוספים מהאלבום: "Rain On Me" ו"Break Up To Make Up" הצליחו מעט פחות מהראשון, אך הצליחו גם למכור ולקדם את הזמרת.
בסוף 2003, אשנטי הוציאה לאור את האלבום "Ashanti Christmas".
הוא לא נכלל באלבומי הקלטה הרשמיים מכיוון שהוא עומד תחת הקטגוריה "אלבום חג" היות ששוחרר במיוחד לקראת חג המולד.
האלבום, שכלל 10 שירי חג המולד, מוכרים בביצוע מיוחד של אשנטי, לא הצליח, ומכר רק 100,000 עותקים.
ממנו לא יצא אף סינגל.
בשנת 2004, יצא האלבום "Concrete Rose".
מעט לפני יציאת האלבום יצא הסינגל הראשון מתוכו "Only U".
הסינגל הפך ללהיט הגדול ביותר שלה בבריטניה, כאשר הגיע למקום השני.
בארצות הברית הגיע רק למקום ה-13. האלבום מכר כ-250,000 עותקים בשבוע הראשון בארצות הברית, ובסופו של דבר קיבל פלטינה.
הסינגל השני מהאלבום, "Don't Let Them" יצא רק בארצות הברית ונכשל.
חברת התקליטים דאף ג'אם סירבה לממן את צילומי הקליפ לשיר בגלל הבעיות הפליליות של המפיק של אשנטי ובעל חברת התקליטים שלה, אירב גאדי (הוא עמד למשפט על הלבנת כספים דרך חברת התקליטים שלו, 'מורדר אינק').
אשנטי החליטה לממן את הקליפ מכיסה, אך הוא נכשל בכל זאת.
סיפור דומה קרה לסינגל "Don't Leave Me Alone" שלא צולם לו קליפ.
בשנת 2005 אשנטי הוציאה אלבום רמיקסים "Collectables by Ashanti".
האלבום כלל 6 רמיקסים לסינגלים קודמים שלה ו-4 שירים חדשים מתוכם יצא סינגל אחד לרדיו: "Still On It" בשיתוף פעולה עם פול וול ועם מת'וד מן.
בשנת 2006 אשנטי הוציאה אלבום של שירים ישנים שמעולם לא יצאו לאור עד כה.
שירים שנגנזו מאלבומים קודמים ושירים אותם הקליטה באופן עצמאי לפני שחתמה ב'דה אינק'.
האלבום יצא דרך חברות תקליטים שונות במהלך 2006 ו-2007.
בשנת 2004 התחילה אשנטי גם לשחק במספר סרטים בהם: "המאמן קרטר" בכיכובו של סמואל ל.
ג'קסון, "The Muppets' Wizard of Oz" המבוסס על העלילה של הקוסם מארץ עוץ בשילוב דמויות החבובות., בסרט אשנטי מגלמת את דורותי, מלצרית במסעדה של דודיה שרוצה להיות זמרת, אך לא מצליחה.
לאחר שהיא נקלעת לסופת טורנדו יחד חסילון המחמד שלה היא מגיעה לארץ עוץ ויוצאת להרפתקאה כדי למצוא את הקוסם שיגשים את משאלתה, בסרט הקומי "ג'ון טאקר מה זה גמור" לצידם של סופיה בוש וג'סי מטקאלף וקיבלה תפקיד אורח בפרק מהעונה השביעית של הסדרה באפי ציידת הערפדים ובסדרה סברינה.
בשנת 2008 יצא האלבום "The Declaration", אלבום עצמאי של אשנטי.
לראשונה היא שיתפה פעולה עם מפיקים שהם לא מ'דה אינק' כמו צ'נל 7, ג'רמיין דופרי, בייביפייס, אקון ועוד.
האלבום יצא לראשונה דרך הלייבל שהיא הקימה, "ריטן אנטרטיינמנט" ודרך יוניברסל ודה אינק.
הסינגל הראשון מתוכו הוא דואט עם מריו וייננס "Hey Baby" לא הצליח טוב.
לעומתו הסינגל השני "The Way That I Love You" הצליח בגדול והגיע למצעד '40 הגדולים של הבילבורד'.
זה היה הסינגל הראשון מאז "Only U" ב-2005 שהגיע ל-40 הגדולים.
סינגלים נוספים שיצאו מהאלבום הם: "Good Good" והדואט עם הראפר נלי, "Body On Me", בהפקה של אקון שנכלל גם באלבומו של נלי "Brass Knuckles".
במאי 2009, אירב גאדי הודיע לעיתונות כי הוא משחרר את אשנטי מהחוזים עם חברת התקליטים שלו 'דה אינק'.
הוא גילה שישנו ריב בינו לבין אשנטי והם לא מדברים כבר תקופה ארוכה.
זמן קצר לאחר מכן, הוציאה לאור אלבום שירים ישנים שמעולם לא יצאו.
"The Vault" שיצא דרך חברת התקליטים 'AJM Records' הוצא להורדה באינטרנט דרך אתר החברה, אמזון ו־iTunes.
זהו אלבום שני במתכונת זו, לאחר "Can't Stop" שיצא בשנת 2006.
בשנת 2013 גילמה את לטשה מונקלייר בעונה השביעית והאחרונה של סדרת הדרמה "נשות הקבע".
בשנת 2016 שיחקה בתפקיד קלי בסרט העצמאי "אמהות ובנות" לצד סלמה בלייר וסוזן סרנדון.
בשנת 2025 שיחקה בסרט הדרמה "No Address" בדמותה של ויולט.
אשפיים (שם מדעי: Molossidae) היא משפחה של עטלפים אוכלי חרקים, הנפוצה בכל האזורים הטרופים והסובטרופים בעולם כולו.
בישראל מצוי מין אחד של אשפיים - אשף מצוי וייתכן שגם המין אשף אפריקני.
האשפיים נבדלים בעיקר בזנבם חסר השיער וקרום התעופה.
כנפיהם צרות, ארוכות וחדות בקצותיהן.
על האף יש תוספות קרומיות.
האוזניים גדולות מאוד ומחוברות בבסיסן בקרום על גבי הקודקוד.
מספר השיניים נע בין 26 ל-32.
סוג: אשף מסטיף זוטר (Chaerephon)
סוג: אשף מסטיף מדומה (Promops)
סוג: אשף מולוסוס מדומה (Molossops)
סוג ומין יחיד: אשף הזיפים (Setirostris eleryi)
סוג ומין יחיד: אשף שטוח-ראש פיטרס (Platymops setiger)
סוג ומין יחיד: אשף שטוח-ראש רוברטס (Sauromys petrophilus)
סוג ומין יחיד: אשף חרום-אוזן (Tomopeas ravus)
אשף נגישות הוא כלי המובנה במערכת ההפעלה של המחשב.
תפקידו הוא להקל את השימוש בכלל כלי הנגישות (התאמה בעבור אנשים עם לקות) המובנים במערכת ההפעלה.
מעבר לסיוע שהאשף נותן לאנשים עם לקויות, הוא מקל את הערכת העמידה בתקני נגישות המוכתבת על ידי חוקים ותקנות של ארגונים שונים.
לדוגמה, החוק המכונה Telecommunication Act (1984) המכתיב את תנאי נגישות המחשבים המותרים לקנייה בידי מוסדות ממשלתיים אמריקניים.
אשף נגישות פשוט יכול להיות תיקיית מחשב עם צלמיות קיצורי דרך לכלי הנגישות המובנים במחשב או תיבת דו-שיח עם הסברים ומתגי הפעלה לכלים אלה.
אשף מסובך יותר עשוי להיות תיקייה המכילה צלמיות קיצור דרך לתיבות דו-שיח ולכלים עצמם ותת תיקיות המכילות גם הן צלמיות קיצורי דרך לתיבות דו-שיח ולכלים עצמם.
על פי רוב אשף הנגישות לא יאפשר גישה לכל כלי הנגישות המובנים במערכת ההפעלה אלא רק לקבוצה גדולה מתוכם.
לדוגמה, אשפי הנגישות של מערכות ההפעלה Windows אינם מכילים גישה נוחה למכוונן הרזולוציה (הפרדה, גודל תמונה) של המסך, למרות שההגדלה עבור כבדי ראייה בעזרת מכוון זה, עשויה להיות נוחה יותר מהשימוש בתוכנת ההגדלה המובנת שהאשף מפנה אליה.
האשף לא מפנה את המשתמש אל כל כלי הנגישות.
סיבה אפשרית אחת היא שלא כל כלי הנגישות עוצבו בכוונה תחילה ככלי נגישות (כלים לייעול שימוש על ידי אנשים עם לקות).
חלק מהכלים האלה עוצבו למטרות אחרות ובדיעבד התגלו כמועילים גם לנגישות.
על כן היצרן לא היה מודע להיותם כלי נגישות כאשר הוא סידר את אשף הנגישות.
סיבה אפשרית אחרת היא שמבין שני כלי נגישות מובנים בעלי פעולה דומה, היצרן עשוי להעדיף דווקא כלי אחד.
אשף מצוי (שם מדעי: Tadarida teniotis) הוא מין של עטלף ממשפחת האשפיים.
האשף הוא עטלף חרקים גדול ונפוץ גם בארץ ישראל.
המין נפוץ משני צידיו של הים התיכון (דרום אירופה וצפון אפריקה), ומצוי גם במקומות שונים באסיה בקווי רוחב דומים.
זהו המין היחיד מהמשפחה המצוי בישראל, והוא אחד ממיני עטלפי החרקים הנפוצים בה.
בניגוד למיני עטלפי חרקים רבים בישראל שהגיעו לסכנת הכחדה, האשף המצוי נפוץ למדי ואינו נמצא בסכנה.
אורכו הוא בסביבות 8 ס"מ, והוא ניכר בזנב שרובו גלוי ואורכו כ-5 ס"מ.
אוזניו מעוגלות ורחבות ויש בהן צפיר (מבנה קרומי המשפר את יכולת השמיעה).
פניו נראות מעוכות ומקומטות ושפתיו בשרניות.
הוא בעל יכולת תעופה טובה ומסוגל להגיע למהירות של 40 קמ"ש ולבצע תמרונים חדים באוויר.
הוא מגביה עוף ויכול לבצע צלילות חדות ומהירות.
הוא מיטיב גם ללכת על הקרקע, יותר ממיני עטלפים אחרים.
האשף המצוי הוא עטלף החרקים היחיד בישראל שניתן לשמוע את קולו (שמרוכז סביב תדירות של 14 קילוהרץ) באוזן האדם (שמסוגלת לקלוט קולות של עד כ-20 קילוהרץ).
האשף המצוי פעיל בלילה וישן ביום.
הוא צד חרקים גדולים דוגמת עשים ומזיקים אחרים, רובם באוויר ומקצתם על הקרקע, ובכך תורם לחקלאות.
האשף אינו נכנס לתרדמת חורף אלא ככל הנראה נודד בחורף לאזורים חמים יותר.
לא ידוע הרבה על רבייתו של האשף המצוי.
ההריון נמשך כ-3 חודשים וההמלטה נעשית בדרך כלל בחודשי הקיץ המוקדמים (יוני-יולי).
בדרך כלל בכל המלטה נולד רק גור אחד.
האשף חי בלהקות המונות עשרות פרטים.
הוא שוכן בסדקים, בחגווי סלע, בנקרות עצים וכן במבנים נטושים וחללים אחרים במבנים טבעיים או מלאכותיים, והוא נפוץ בערים.
בזכות כך ניצל מאיוד המערות ברעלים שביצע משרד החקלאות בשנות ה-60 של המאה ה-20 במטרה להדביר את עטלפי הפירות שנחשבו למזיקים, אך פגע מאוד בעטלפי החרקים של ישראל והביא רבים מהם לסף הכחדה.
כיום האשף המצוי נפוץ בכל ארץ ישראל ולא נתון בסכנה.
אשף האוויר הוא דמות בדיונית של נבל-על המופיעה בחוברות הקומיקס פלאש ביקום DC קומיקס.
הדמות הופיעה לראשונה בחוברת The Flash #110 מדצמבר 1959 ונוצרה על ידי הכותב ג'ון ברום והמאייר קרמיין אינפנטינו.
אשף האוויר הוא האלטר אגו של מארק מארדון, אסיר נמלט שמוצא את רישומיו של אחיו המדען, שמצא דרך לשלוט במזג האוויר, ואשר מת כתוצאה מהתקף לב.
מארדון יוצר מטה ליצירת מזג אוויר ומשתמש בזהות "אשף האוויר" לפשעיו.
בעקבות מותו של בארי אלן באירועי המשבר בעולמות האינסופיים, מארדון פורש מחיי הפשע לתקופת מה, אך מצטרף לקבוצת "הנבלים" במזימתם לרכוש לעצמם כוח.
את דמותו של אשף האוויר בסדרה "הברק", גילם השחקן ליאם מקינטייר.
את זוג האחים מגלמים בסדרה הפלאש צ'אד רוק וליאם מקינטייר.
אשנטי היא קבוצה אתנית שמרכזה בחבל אשנטי שבגאנה.
השפה שבני האשנטים מדברים היא שפת אשנטי טווי (Ashanti Twi) והיא מדוברת בקרב יותר מ-9 מיליון אשנטים כשפה ראשונה או שפה שנייה.
המילה 'אשנטי' היא מונח אנגלי ('אסנטי', בשפת המקור).
משמעות המילה אסנטי היא "בגלל מלחמה".
האשנטים פיתחו אימפריה גדולה ורבת השפעה: אימפריית האשנטי ששכנה לצד אגם וולטה (Lake Volta) ומפרץ גינאה.
בני האשנטי העשירים מזהב בהמשך פיתחו את הקונפדרציה של אימפריית אשנטי, (כיום 'אזור אשנטי האוטונומי') שהפכה לבעלת נוכחות דומיננטית באזור.
עיר המדינה אשנטי הוקמה ב-1670 והבירה קומסי (Kumasi) הוקמה ב-1680 על ידי מלך האשנטי (אשנטהן) אוסי טוטו הראשון (Asantehene Osei Tutu I) בייעוצו של קומפו אנוקי (Komfo Anokye) ראש ממשלת אוסי טוטו הראשון.
הבירה הוקמה בצומת הדרכים של שביל הסחר הטרנס סהרי.
מיקומה האסטרטגי של קומסי תרם משמעותית להון של קומסי.
במהלך שנות קיומו של מטרופולין קומסי היו מספר גורמים שהפכו אותו למרכז כלכלי ובירה פוליטית של מה שכיום מכונה מולדת האשנטי.
הגורמים שהובילו למצב זה הם הנאמנות לממלכה האשנטית וההון הגדל של מטרופולין קומסי שנבע מהמסחר המקומי הרווחי.
במטרופולין קומסי שכנו המוסדות שהנהיגו ושמרו על המבנה הפוליטיים ומנהיגים של האשנטים.
מלך האשנטי, אסנטהן (Asantehene) הוא המנהיג והמוביל הפוליטי היחיד וראש המולדת האשנטית.
כיום המלך הוא אסנטהן אוסי טוטו השני.
המונח 'אשנטי' מקורו בשנת 1670 טרם הפכו למדינה של ממש.
הקיסר האשנטי, אסנטהן אוסי טוטו הראשון, מנהיג הצבא וראש שבט אויוקו (Oyoko Clan), ייסדו את ממלכת האשנטי.
אוסי טוטו הראשון השיג את תמיכתם של ראשי שבטים נוספים והשתמש בקומסי כבסיס מרכזי ולבסוף ניצח את דנקירה (Denkyira), אומה שחיה בשטח מולדת אשנטי משנת 1620, בשנת 1701. מכאן משמעות השם 'בגלל מלחמה'.
השם אשנטי מתייחס למדינת המולדת, לאזור האוטונומי, ולקבוצה האתנית.
מולדת האשנטי ממוקמת על תוואי משתנה המורכב מחופים, רכסי הרים, שמורות טבע, פארקים לאומיים, יערות, שטחי מרעה, שטחי חקלאות עשירים, הערבה, שכבות ענק של מינרלים, במיוחד של זהב.
אזור התיישבותם של בני האשנטי שוכן בסמוך לאגם בוסומאווי (Bosumtwi).
הגבול המערבי של אזור אשנטי הוא אגם וולטה (Volta) ששוכן בחלקה המרכזי של האזור בו נמצאת היום מדינת גאנה.
רוב השטח של ממלכת אשנטי הוא יערות דחוסים, פורים ואף הרריים.
באזור ישנן שתי עונות בשנה: העונה הגשומה (אפריל-נובמבר), והעונה היבשה (דצמבר-מרץ).
טמפרטורת האזור היא חמה בכל ימות השנה.
כיום ישנם קרוב ל-11 מיליון אנשים בני אשנטי ו-98.7% מהם דוברי את שפת האשנטי (המכונה גם שפת אשנטי טוואי).
הכוח הפוליטי מורכב ממלך האשנטי, המלך אסנטהן של טוטו השני, והוא משמש כמנהיג מוחלט והמנהיג הפוליטי של האשנטים והמולדת האשנטית עם ייצוג של מפלגה אחת למחצה אן פי פי "המפלגה הפטריוטית החדשה" (NPP ) ומאז האיחוד הפוליטי גם גאנה לאשנטים יכולת השפעה רבה.
אוכלוסיית אשנטי התגוררה במולדת האשנטים, ממלכת האשנטים, כיום, תת-אומה בתוך גאנה.
קומסי, בירת אשנטי, הייתה גם הבירה ההיסטורית של ממלכת אשנטי.
אזור אשנטי כיום מונה אוכלוסייה של 11 מיליון תושבים.
היום, כמו גם בעבר, אשנטי ממשיכה לתרום בצורה יוצאת דופן לכלכלה בגאנה.
אשנטי התברכה מאוד במינרלים וחקלאות, אשנטי אחראית להרבה מיצור האוכל המקומי של גאנה, ועבור מסחר עם זרים היא מייצאת קקאו, זהב, בוקסיט, מנגן, ועוד מינרלים תעשייתיים.
קומסי ואשנטי מייצרים 96% מדברי היצוא של גאנה.
בשנים 1670 אשנטי הפכה לממלכה היררכית מרכזית.
הקיסר האשנטי, אסנטהן אוסי טוטו הראשון, ראש הצבא ומנהיג חמולת אויקו (Oyoko) ייסדו את ממלכת אשנטי.
אוסי טוטו קיבל את תמיכתם של ראשי שבטים נוספים ובאמצעות שימוש בבירה קומסי כבסיסי מרכזי, הביס את שאר המדינות שמקיפות.
עקב שגשוגם המהיר של האשנטי בסוף המאה ה-17, עלתה בינה לבין האוקיינוס קונפדרציית פנטה של מספר שבטים שהתאחדו בחשש מפני אשנטי.
פנטה מצד אחד תיווכו בין הנמלים האירופאים לסחורות של אשנטי מלב היבשת, ומצד שני נמצאו כל העת בחיכוך מולם.
לאחר חיכוכים רבים, כבשה ממלכת אשנטי את הפנטה וזכתה לגישה ישירה לקו החוף של מערב אפריקה.
באותה שנה הפסיקה בריטניה את סחר העבדים שהניע את הסחר המקומי.
עבדות הייתה מסורת היסטורית באימפריית האשנטי כאשר עבדים נלקחו כשבויים מאויבים במלחמות.
מעמד העבדים היה בין סטטוס של רכישת עושר ונישואי תערובת עם חברי משפחת השליט ועד להיותו של העבד קורבן בטקסי לוויות.
האשנטים השתמשו באמונות שלהם על מנת להצדיק עבדות וקורבן אנושי, מתוך אמונה שעבדים יעקבו אחרי האדון שלהם בחיים שלאחר המוות.
עבדים יכולים לפעמים שיהיו להם עבדים משל עצמם ואף יכולים לבקש אדון חדש אם העבד מאמין/ה שהתייחסו אליו או אליה בחוסר כבוד חמור.
האשנטים המודרניים טוענים שהעבדים לעיתים רחוקות עברו התעללות ומי שהתעלל בעבד קיבל יחס של בוז חמור בחברה.
הם הגנו על ה'אנושיות' של עבדות אשנטית על ידי כך שציינו שהעבדים רשאים להתחתן והילדים שלהם נולדים חופשיים.
אם אדון אשנטי מצא עבד נקבה נחשקת הוא עשוי היה להתחתן איתה.
הוא העדיף הסדר כזה מאשר אישה חופשייה ונישואים קונבנציונליים מאחר שהנישואים לאישה משועבדת אפשרו לילדים לרשת חלק מהנכסים והסטטוס של האבא.
אשנטים העדיפו את ההסכם הזה בראש ובראשונה מכיוון שראו בזה את הקונפליקט עם ה'צד של האם'.
תחת הקרבה המערכת של קרבה משפחתית זו, היה נחשב שהילדים האשנטים נולדו לשבט של האם ולקחו את הסטטוס מהצד שלה.
בגדול, אחיה הבכור של האם שימש כמנטור לילדיה, במיוחד לבנים.
הגברים האשנטים הרגישו יותר בנוח עם נישואים לבת עבד או למשכן אישה בעת הנישואים כאשר לא היו לה זכר קרוב מבוגר: סבא, אב, אח, דוד, על מנת לתווך מטעמה כאשר היו חילוקי דעות בין הזוג.
כאשר נישאו לאישה שהיא עבד לאדון האשנטי הבעל הייתה שליטה מלאה על הילדים אשנטים כי לה לא היה קרוב משפחה בקבוצה האתנית האשנטית.
המדינה האשנטית התנגדה לניסיונות אירופאים, בעיקר בריטיים, לכבוש אותה.
האשנטים הגבילו בהצלחה את ההשפעה הבריטית בשטחם כאשר סיפחו הבריטים אזורים שכנים.
האשנטים תוארו כאנשים עזים ומסודרים שהמלך שלהם יכול "להביא 200,000 גברים לתוך הקרב ואין ספק שהלוחמים לא נבהלו מרובי צלפים ו-7 קילו רובים".
אשנטי הייתה אחת מהמדינות האפריקאיות הבודדות שהתנגדו בהצלחה חלקית לקולוניאליזם האירופאי, כאשר בין השנים 1823 ל-1900 לחמו הבריטים באשנטים בחמש מלחמות שכונו המלחמות האנגלו-אשנטיות.
לאחר המלחמה החמישית שהסתיימה בניצחון בריטי ובהגליית חלק ניכר ממנהיגי האשנטי, סופחה הקונפדרציה האשנטית והפכה לחלק ממושבת הכתר של חוף הזהב הבריטית.
תפקידו של אסנטהנה בוטל והבירה קומסי סופחה לאימפריה הבריטית.
למרות כל זאת, עדיין שמרו האשנטים על רמה משמעותית של שלטון עצמי.
בשנת 1926 אישרו הבריטים את חזרתו של המלך האשנטי הסנטהנה פרמפה הראשון (King Asantehene Prempeh I) אשר הוגלה ב-1896 לסיישל והתירו לו לאמץ את השם קומסהנה (Kumasehene), אך לא התירו לו לאמץ את השם אשנטי אסנטהנה (Ashanti Asantehene), תוארו הרשמי של המלך האשנטי.
אף על פי כן, העניקו הבריטים לאשנטים שלטון עצמי ב-1935, כממלכת אשנטי האוטונומית, ותוארו הרשמי של המלך האשנטי, אסנטהנה (Asantehene), הוחזר.
בשל ההיסטוריה ארוכת השנים בין הצדדים, רואים הבריטים באשנטים את אחת הקבוצות התרבותיות ביבשת אפריקה.
בשנת 1926 אשנטים שחזרו בטקסיות את השליטה על הבירה קומסי.
בשנת 1935 הוכרזה אשנטי כמדינה עצמאית.
בשנת 1957, תחת מלוכתו של המלך אסנטהן פרמפה השני (King Asantehene Prempeh II), המולדת האשנטית נכנסה למדינה החדשה שהוקמה גאנה.
משרדו של המלך האשנטי כיום הוא מלוכה תת-לאומית חוקתית ואוטונומית של האשנטי והוא מוגן על ידי החוקה הגנאית.
הכוח הפוליטי האשנטי משלב בין המלך האשנטי, אסנטהן, שמשמש כשליט המוחלט וראש המחנה הפוליטי של אשנטים והמולדת האשנטית, עם הנציג של מפלגת האן אן פי, מדינת מפלגה אחת למחצה.
אנשי אשנטים מיוצגים על ידי מפלגת הרוב אן פי פי, מפלגת הפטריוטים החדשה (New Patriotic Party) שיוסדה בשנת 1992. נשיא המפלגה כיום, נאנא אקופו אדו (Nana Akufo-Addo) זכה ל-79% מקולות המפלגה בבחירות 2010 ומאז הוא הנשיא.
המלך אסנטהן הוא המלך היחיד של אזור אשנטי.
באזור אשנטי, התחום החברתי מנוהל דרך מערכת מסורתית של צ'יפים.
לאזור אשנטי 36 יועצים מסורתיים, כל אחד מהם צ'יף, בסגנון של מערך נשיא ושרים.
השליט הכללי היחיד הוא המלך, כיום אסנטהן אוסי טוטו השני.
כל הצ'יפים הראשיים באזור אשנטי הם חברים בבית הצ'יפים עם המלך שמשמש כנשיא הבית שממוקם בארמון מנהיה (Manhyia Palace).
השפה הרשמית באזור אשנטי היא השפה האשנטית שאינה נבדלת משפת האשנטי טווי (Ashanti Twi).
הקבוצה אשנטית היא קבוצה עשירה לאור הזהב שנמצא בגבול הבינלאומי בין אשנטי וקומסי.
אשנטי וקומסי ניחנו בכמויות זהב גדולות ונחשבות לאחת מ-10 יצרני הזהב בעולם, יחד עם מינרלים נוספים שתורמים לכלכלה אשנטית ולמטרופולין קומסי כמו מגן, בוקסיט עם תכולה גבוהה של אלומיניום וסיליקה, ברזל, חימר ואבן גיר ובנוסף גם עקבות של נחושת, פלטינה, ליתיום וקקאו.
אשנטי וקומסי הן יצרניות הקקאו השניות בגודלן בעולם.
רוב כוח העבודה בקומסי (58.7%) ואשנטי עם עצמאים ללא עובדים.
מטרופולין קומאסי ואזור אשנטי מייצרים 96% מהיצוא של גאנה.
כיום, כמו גם בעבר, אשנטים ממשיכים לתרום משמעותית לכלכלה בגאנה.
אשנטי ניחנה במינרלים וחקלאות עשירה ואשנטי אחראית להרבה מיצור המזון הפנימי של גאנה וגם לחלק גדול מהסחר הבינלאומי.
אשנטי גם תורמת לכלכלה בגאנה על ידי יצוא דבש.
חקלאים יכולים להשתמש בהכנסות שלהם לחינוך, רפואה ותמיכה כלכלית.
אוטומפו אוסיי טוטו מחזיק בתואר מלך האשנטי משנת 1999.
החברה האשנטית היא חברה שמייחסת חשיבות לשושלת היוחסין מצד האם והמוצא הוא לפי הנקבה.
מבחינה היסטורית, מערכת היחסים בין האם לצאצאים קבעה את אופן הירושה של נכסים, משרות, ותארים.
תפקיד האב היה לעזור לתפיסה ולספק את ה'אוקרה' (Okra), משמע, נשמת הילד, לכן, הילד קיבל את תכונותיו ואופיו מהאב.
מבחינה היסטורית, ילדה התארסה עם טבעת מזהב שנקראת פאטיה (Petia) שמשמעותה היא "אני אוהב אותך", אם לא בזמן ילדות אז מיד לאחר טקס גיל ההתבגרות.
הם לא התייחסו לחתונה כטקס חשוב אלא כמצב שעוקב למצב הבגרות.
זכות הבגרות הייתה טקס חשוב שמסמל את המעבר מילדות לבגרות שמעודד את הטוהר והצניעות של לפני הנישואין.
האשנטים צריכים שטובין יינתנו על ידי משפחת הבן למשפחת הבת, לא כ'מחיר הכלה', אלא לסמל את ההסכם בין שתי המשפחות.
במנהגים הרוחניים של האשנטי, סונסום הוא הרוח של האדם.
סונסום מחבר בין הגוף (הונאם) לנשמה (קרא).
סונסום יכול להיות מועבר במגוון דרכים, כולל מאב לבן במהלך ההתעברות.
הכוח הזה משמש כדי להגן על נושאי הרוח, הסונסום.
כאשר אדם מת, הסונסום חוזרת לביתו המטאפורי של האב, וממתין להתגלגל מחדש בבן הבא שנולד מאנשי אותה משפחה.
אשף מקסיקני, שנקרא לעיתים גם אשף ברזילאי (שם מדעי: Tadarida brasiliensis), הוא מין של עטלף במשפחת האשפיים.
הוא נפוץ ביבשת אמריקה: ממרכז ארצות הברית ועד למרכז ארגנטינה וצ'ילה, לא כולל יערות הגשם.
יש ריכוזי ענק שלו בטקסס, במערת בראקן ובגשר שדרות הקונגרס באוסטין.
האשף המקסיקני חי במושבות ענק ומשחר לטרף בנחילים המונים מיליוני פרטים.
האשף הוא עטלף בינוני-קטן הניזון מחרקים.
גודלו הוא כ-9–9.5 סנטימטרים, אורך מוטת כנפיו 28 סנטימטרים, ומשקלו כ-11–14 גרם.
המאפיין החיצוני הבולט שלו הוא זנב חופשי שלא מחובר לקרום תעופה, דבר שהעניק לו את שמו העממי Mexican Free-Tailed Bat.
בשל תפוצתו הרבה, ומאמצי השימור והמחקרים הרבים שנעשו עליו, כולל מצד קרן שימור העטלפים Bat Conservation International, האשף המקסיקני הוא אחד העטלפים הידועים ביותר.
מושבת ענק שחיה בגשר שדרות הקונגרס באוסטין, טקסס, הפכה בזכות מאמצי השימור לאחת האטרקציות התיירותיות הבולטות של העיר.
האשף המקסיקני הוא בעל החיים המהיר ביותר בעולם בתעופה אופקית.
גודלו של האשף הוא כ-9.5 סנטימטרים ומשקלו כ-11–14 גרם.
לאשף זה זנב חופשי ארוך (כ-35 מילימטרים), שאינו מחובר לקרום תעופה, המהווה כמחצית מאורכו הכולל.
אורך מוטת כנפיו 28 סנטימטרים.
צבע פרוותו נע בין חום כהה לאפור.
אוזניו בינוניות (19 מילימטרים) ורחבות, וקרובות לקדמת ראשו.
המרחק ביניהן גדול יחסית על מנת לסייע לו לאכן את טרפו באמצעות איכון הד.
פרצופו וקדמת ראשו צפופים, שפתו העליונה מקומטת.
כנפיו ארוכות יחסית לגודלו (מוטת כנפיו 28 סנטימטרים), צרות ובעלות קצוות חדים.
מאפיינים אלה הופכים אותו למעופף מהיר ביותר.
מחקר שנעשה ב-2016 מצא שמהירות התעופה האופקית של האשף המקסיקני מגיעה ל-160 קילומטר לשעה.
מהירות תעופה אופקית זו הופכת את האשף המקסיקני לבעל החיים המהיר ביותר בעולם, אפילו יותר מעופות, כולל בז נודד, המסוגל להגיע למהירות גבוהות הרבה יותר (עד 380 קילומטרים לשעה), אך רק בצלילה, כשהוא נעזר בכוח המשיכה.
תוחלת חייו בטבע היא כ-8 שנים, ובשבי כ-12 שנים.
האשף המקסיקני הוא צייד לילי ומתחיל בפעילות שיחור אחר מזון אחרי השקיעה.
הם עפים מרחקים של 50 קילומטרים במעוף ישר ומהיר לשטחי הציד.
האשף המקסיקני עף גבוה, ומגיע לרום שיא של 3,300 מטר.
בחודשי הקיץ הם פעילים גם במשך היום, אך בעיקר בתוך המערה בה הם מקננים.
הם פעילים יותר במזג אוויר חם.
האשף המקסיקני הוא עטלף חרקים, וטרפו העיקרי הוא חרקים מעופפים.
המזון המועדף עליו הם עשים וחיפושיות, אך הוא טורף גם שפיריות, זבובים, פשפשים, צרעות ונמלים.
את טרפם הם צדים באוויר, ותופסים את הטרף תוך כדי תעופה.
האשפים המקסיקניים משחרים לטרף בנחילי ענק, המתרוממים לגבהים של מאות מטרים, וניזונים על חרקים מעופפים נודדים.
האשפים המקסיקניים טורפים חרקים ומזיקים רבים: עטלף אחד טורף בין 200 ל-600 חרקים מדי לילה, וסך החרקים הנטרפים על ידי עטלפים אלו בכל שנה נאמדים במשקל של 6,000 עד 18,000 טון.
האשף המקסיקני נודד מדי לילה עד למרחק של כ-50 קילומטרים בחפשו אחר טרף.
האשף המקסיקני משתמש באיכון הד כדי לנווט ולאתר טרף.
איכון ההד פועל על עיקרון דומה לסונאר: במהלך מעופו מפיק העטלף גלי קול בתדר גבוה, אלה פוגעים בעצמים שבדרך, חוזרים לאוזניו, ולפי הקול שנקלט בשתי אוזניו השונות של העטלף, מוחו מסוגל לבצע טריאנגולציה ולחשב את מקומם וצורתם של העצמים שמסביבו.
לצורכי ניווט, האשף המקסיקני מפיק קריאות קצרות בתדירות קבועה, בדרך כלל בין 49 ל-70 קילוהרץ, וברגע שהם מגלים משהו, הם משנים את סוג הקריאות לבעלי תדירות משתנה (FM), בטווח שבין 40 ל-75 קילוהרץ.
ב-2014 פרסם הביולוג אהרון קורקורן (Aaron Corcoran) מאוניברסיטת וייק פורסט בקרוליינה הצפונית, מחקר שמצא שהאשפים המקסיקניים מפיקים קריאות שגורמות לשיבוש מנגנון איכון ההד של עטלפים מתחרים.
קריאות אלה גורמות לעטלף המתחרה להחטיא את המטרה ומאפשרת לאשף המקסיקני לצוד אותה במקומו ולטרפה.
במחקר עצמו תיעד קורקורן כ-15 סוגי קריאות של האשף המקסיקני, שמשתמש בהן כדי למנוע הפרעה והתאבכות הורסת של קריאות של אשפים מקסיקניים אחרים.
בזמן עונת הרבייה, הנקבות מתקבצות במושבות אמהות.
גודל כל מושבה תלוי בסביבה וגודל המערה.
ההזדווגות יכולה להיות אגרסיבית או פסיבית.
בצורה האגרסיבית, הזכר שולט על תנועות הנקבה ושומר אותה הרחק מעטלפים אחרים במושבה.
כמו כן הוא מפיק קריאות בזמן ההזדווגות.
בצורה הפסיבית הזכר פשוט עף אל נקבה במערה ובשקט עוגב עליה ללא התנגדות.
האשף המקסיקני הוא פוליגמי, ושני הזוויגים, זכר ונקבה, מזדווגים כל אחד עם מספר עטלפים אחרים.
הנקבה מגיעה לבגרות בגיל 9 חודשים, ואילו הזכר רק בגיל שנתיים.
הנקבה מיוחמת פעם בשנה, באביב, ותקופת הייחום נמשכת כ-5 שבועות.
משך ההריון הוא כ-90 יום (11–12 שבועות), ובכל לידה נולד רק ולד אחד.
הנקבה יולדת כאשר כל ארבעת גפיה, הרגליים ואגודלי הכנפיים, אוחזות בתקרה או בקיר המערה.
היא מטפלת בוולד, מניקה ומנקה אותו, כאשר חבל הטבור והשליה עדיין מחוברים ביניהם.
היא מטפלת בו ברציפות עד אשר הוא לומד להיאחז בתקרה או בקיר, ואז היא מנתקת את חיבור הטבור והשליה ביניהם.
השליה נופלת מהגור כעבור מספר ימים.
הזכרים אינם שותפים לגידול הגורים וחיים במושבות נפרדות.
מספר גורים מופקדים במעין גנון, בזמן שהנקבה מקננת במקום אחר ועסוקה במציאת אוכל.
הנקבות משתמשות בקול וריח כדי לזהות את הגור שלהן: האם מטביעה את הריח שלה על הגור שלה.
עם זאת, הגורים ינסו לינוק מכל נקבה שעוברת קרוב אליהם.
האם מניקה את הגור באופן יומיומי, והגור מתבגר ונגמל בתוך 4–7 שבועות, אז הוא כבר עצמאי ויכול לעוף.
לאשף המקסיקני השפעה אקולוגית חשובה: הם טורפים כמויות ענק של מזיקים, כולל מזיקים לגידול מסחרי של צמח קנה הסוכר, לו הם משמשים גם כמאבקים.
חשיבותם כה גדולה, עד כדי כך שחברת בקרדי (Bacardi) המתפרנסת מגידול קנה סוכר, מציגה אשף מקסיקני בלוגו של החברה.
הלוגו הוצע על ידי "אשתו של דון פקודנו, עמליה, שהציעה להשתמש בעטלף כלוגו החברה.
זו הייתה בחירה מלאת תבונה, שכן במסורות הקובנית והספרדית, עטלפים מסמלים בריאות טובה, מזל טוב ואחדות המשפחה."
מושבות העטלפים הגדולות במערות מפיקות כמות רבה של גואנו - צואת עטלפים, שמהווה דשן מצוין לחקלאות.
בתחילת המאה ה-20 היה הגואנו אחד המשאבים הרווחיים של טקסס, שנקצרו בכמויות הגדולות ביותר, שני לנפט.
בעבר תועד אשף מקסיקני שחי כ-8 שנים.
גילו נקבע לפי בדיקת שיניו.
בשבי מגיעה תוחלת חייו של האשף המקסיקני ל-12 שנים.
טורפים של האשף המקסיקני כוללים עופות דורסים (הן דורסי יום והן דורסי לילה) כגון עקב אדום-זנב, בז אמריקני, אוח וירג'יניה, תנשמת לבנה ודיית המיסיסיפי.
גם יונקים טורפים עטלפים, בעיקר באתרי הקינון, ואלה כוללים את האופוסום, בואש מפוספס ודביבונים.
לעיתים גם נחשים טורפים אותם.
מספר סוגי חיפושיות החיות בתחתית מערות עטלפים, טורפות ולדים של עטלפים שנפלו על הקרקע.
מבחינת מחלות וטפילים, שיעור הלוקים בכלבת בקרב האשף המקסיקני נמוך, לפחות בארצות הברית.
עם זאת, הם סובלים מטפילים אחרים.
האשף המקסיקני נפוץ בדרום ארצות הברית, מקסיקו ורוב מרכז אמריקה (כולל האיים הקריביים) ובחלק מאמריקה הדרומית, שם תפוצתו עדיין לא נחקרה מספיק.
הוא איננו חי ביערות הגשם ובפרט באמזונאס.
בארצות הברית הוא נפוץ בעיקר בטקסס שם חיות מושבות ענק של עטלף זה.
האשף המקסיקני הוא "היונק המעופף" הרשמי של מדינת טקסס.
בטקסס מצויה המושבה הגדולה ביותר בעולם של האשף המקסיקני.
היא נמצאת במערת בראקן, צפונית לסן אנטוניו בטקסס.
במושבה זו חיים כ-20 מיליון עטלפים.
בעיר אוסטין שבטקסס ישנה מושבת ענק של אשפים מקסיקניים שמבלים את הקיץ בעיר ואת החורף במקסיקו.
המושבה מקננת מתחת לגשר שדרות הקונגרס, דרומית לקפיטול של מדינת טקסס.
זוהי המושבה העירונית הגדולה ביותר של עטלפים, ומונה כמיליון וחצי עטלפים.
בכל לילה הם אוכלים כ-4.5 עד 13.6 טון של חרקים.
בכל שנה הם מושכים כ-100,000 תיירים שבאים לצפות בהם.
ביוסטון שבטקסס, ישנה מושבה שמקננת מתחת לגשר Waugh Street שמעל נהר באפלו באיו, ובה כרבע מיליון עטלפים, שגם הם מהווים משיכה לתיירים.
האשף המקסיקני מקננים בעיקר במערות גדולות, אך יקננו גם במבנים כל עוד יהיו להם פתחים וגישה למקומות מסתור חשוכים בתקרה או בקירות.
לא נמצאה העדפה למבנים מסוימים מבחינת "גיל, גובה, ארכיטקטורה, חומרי בנייה, מידת אכלוס בידי בני אדם וכיוון במרחב".
הדרישות מהמערות הן שיהיו גדולות, עם קירות ותקרה גדולים מספיק כדי לאכלס מאות אלפים ואף מיליונים של עטלפים.
בטרם הייתה אמריקה מאוכלסת במבני יצירי-אדם קיננו האשפים גם בחורים בעצים, ביניהם מנגרובים וברושים.
כיום הם מעדיפים מבנים מלאכותיים על עצים אלו.
כאמור, רוב האשפים המקסיקניים מקננים בנחילי ולהקות ענק במערות גדולות.
העטלפים מפיקים כמות גדולה של גואנו - צואת עטלפים - שנערמת בקרקעית המערה.
על שכבת הגואנו חיות חיפושיות ממשפחת Dermestidae שניזונות מהגואנו וכן מעטלפים קטנים שנופלים על הקרקע (בעיקר גורים שלא מנוסים בתעופה).
חיפושיות אלה, ביחד עם צואת העטלפים ואדי מים, מפיקות תמיסת אמוניום הידרוקסידי , שרעילה לרוב החיות.
העטלפים פיתחו התאמה לעמידה בגז זה, על ידי הקטנת המטבוליזם, כמות הפחמן דו-חמצני בדם שלהם מנטרלת במידה רבה את השפעת הגז הרעיל.
רוב העטלפים מהמין אשף מקסיקני נודדים בעת שינויי העונות.
בחורף הם נודדים דרומה לאזורים חמים יותר.
אשפים מקסיקניים בדרום-מזרח נבדה, דרום-מערב יוטה, מערב אריזונה ודרום-מזרח קליפורניה מתכנסים בעת נדידה דרום-מערבה לדרום קליפורניה ובפרט לאזור באחה קליפורניה.
עטלפים בדרום-מזרח יוטה, דרום-מערב קולורדו, מערב ניו מקסיקו ומזרח אריזונה נודדים דרך הקצה המערבי של רכס סיירה מדרה אוריינטל אל חליסקו, סינלואה וסונורה.
מספר מושבות עטלפים, שמבלות את הקיץ בקנזס, אוקלהומה, מזרח ניו מקסיקו וטקסס נודדות דרומה אל דרום טקסס ומקסיקו.
מספר מושבות באזורים אחרים של אמריקה הצפונית אינן נודדות אלא רק משנות אתרי קינון לפי העונות.
עטלפים שמקננים מזרחית למזרח טקסס לא נודדים, אלא מחליפים מקומית את אתרי הקינון שלהם בהתאם לחילופי העונות.
ישנן גם מספר מושבות עטלפים שנמצאות בטווח שבין אורגון לקליפורניה, שלא נודדות, ונמצאות שם כל השנה.
מידע, תמונות וסרטי וידאו על האשף המקסיקני, אתר ArKiv
אשף מסטיף קמוט-שפה (שם מדעי: Chaerephon plicatus), הוא מין של עטלף ממשפחת האשפיים המצוי במערות ברחבי דרום-מזרח אסיה.
הוא בעל פרווה אפורה עם פנים כהות ושפתיים גדולות ומעט מקומטות.
העטלפים הם ציידי חרקים מומחים הפעילים בשעות הלילה ואוספים את טרפם בעזרת איכון הד שהם פולטים משפתיהם וקולטים באוזניהם, מה שמכוון אותם לטרפם.
העטלפים עפים יחדיו בלהקות עצומות ומקננים במערות ברחבי דרום-מזרח אסיה, מייצרים כמויות של גואנו על רצפת המערה.
כמה מיליונים עפים החוצה כל פעם ומסתחררים באוויר בתיאום.
התעופה המסחררת מגינה עליהם מטורפים כמו כמה מיני עיט אך דורסים מתמחים כמו נץ העטלפים אורבים להם דווקא בעת היציאה וחוטפים עטלפים במהירות.
הם מצויים במדינות הבאות: בנגלדש, בהוטן, קמבודיה, סין העממית, איי קוקוס, הודו, אינדונזיה, לאוס, מלזיה, מיאנמר, הפיליפינים, סרי לנקה, תאילנד ווייטנאם.
מערכת אשפה פנאומטית היא מערכת אשפה, המנוהלת ומשונעת באופן פנאומטי היא בדרך-כלל אשפה המחולקת לקטגוריות; אשפה יבשה, רטובה, וכן אשפה למיחזור.
אשפה המוכנסת למערכת פנאומטית עוברת תהליך קצר יחסית עד שהיא מגיעה לטרמינל (המכולה הראשית), שם היא מובלת לתאי אשפה מותאמים, עד אשר מגיע רכב איסוף האשפה ומוביל את האשפה מהטרמינל הראשית לעבר אתרי הפסולת הראשיים במדינה.
האשפה הנשלחת למערכת הפנאומטית עוברת במספר צינורות ו'מחלפי' צינורות, ובעצם משונעת מנקודת זריקת האשפה לעבר הטרמינל, באמצעות זרמי אוויר חזקים, המופעלים על ידי מערכת הבקרה הפנאומטית.
זרמי האוויר החזקים עשויים לעיתים להשפיע על צורתה והיקפה של האשפה, אך אינם משפיעים על משקלה של האשפה.
המערכת הפנאומטית בכללותה מורכבת מנקודות איסוף אשפה, תעלות צמודות-קרקע ותת-קרקעיות, וכן מהטרמינל וחדר הבקרה.
בשל העובדה כי המערכת סגורה בצורה כמעט הרמטית, הפסולת לא מזהמת את הקרקע, המים והאוויר הנמצא סביבה, ולכן מהווה המערכת חלופה ירוקה, חסכונית ויעילה לניהול ושינוע אשפה.
כדי לשמור על ריח נייטרלי בסביבת הטרמינל, אליו מגיעה כלל האשפה השכונתית/העירונית, פותחו טכנולוגיות שונות שתפקידן למנוע את זיהום האוויר ולנטרל את חיידקי האשפה הפנאומטית.
טכנולוגיות מוכרות לצורך זה הן שימוש בפחם וכן פילטרים אורגניים, למשל כאלה המורכבים משבבי עץ, המכילים מיקרואורגניזמים המסננים את הריחות וההפרשות של הזבל בצורה יעילה וטבעית.
אשפוז הוא שהות של אדם במחלקת אשפוז בבית חולים, כלומר מחלקה המיועדת להלנת מטופלים במשך זמן לצורך השגחה, בדיקה ו/או טיפול רפואיים, ושבה נמצאים החדרים, כוח האדם והציוד הדרושים לשם כך.
חלק מהאשפוזים נערכים בבתי חולים כלליים.
יתר האשפוזים נעשים בבתי חולים פסיכיאטריים, בתי חולים שיקומיים, בתי חולים גריאטריים ובתי חולים למחלות כרוניות.
המילה אשפוז היא תחדיש מהמילה , בהשראת החידושים של המילה הלטינית למונחים הקשורים לטיפול בחולים, כגון .
אשפוז נעשה כאשר אדם זקוק להשגחה רפואית, בדיקות רפואיות או טיפולים שאין אפשרות לערוך אותם במסגרת אחרת - במרפאה של קופת חולים או מרפאה בבית חולים, במכון בדיקה, במחלקה לאשפוז-יום (כלומר מחלקה שבה המטופלים מגיעים לשהות של שעות מעטות במהלך שעות העבודה הרגילות) או בבית המטופל.
מצב רפואי חריף של אדם המצריך טיפול ו/או בדיקות אינטנסיביים ומעקב והשגחה צמודים אחרי מצבו, למשל לאחר פגיעת טראומה או התקף לב;
צורך לעשות באדם פעולה רפואית - בדיקה או טיפול - במסגרת מתקן שאיננו קיים מחוץ לבית חולים, כאשר לאחריהם נדרשים מעקב והשגחה רפואיים אחרי מצבו, שיש סיכון למטופל בביצועם מחוץ למסגרת אשפוזית.
לדוגמה - עריכת ניתוח מורכב או ביופסיות מסוימות;
צורך לאשפז אדם בבית חולים פסיכיאטרי על מנת שלא יגרום נזק גופני לעצמו או לזולתו.
עם ההתקדמות בידע ובטכנולוגיה הרפואיים ובהיקף מתן השירותים הרפואיים לציבור מחוץ לכותלי בתי החולים (בעיקר במדינות המפותחות) קיימת מגמה של הקטנת מספר ימי האשפוז בבתי חולים לטובת מתן מספר גדול יותר ויותר של טיפולים רפואיים במסגרת מרפאתית או בבית המטופל.
כך למשל מקבלים יותר ויותר מטופלים עירוי תוך ורידי מחוץ למסגרת אשפוז ואף בביתם.
מטופל משתחרר מאשפוז כאשר מצבו הרפואי מאפשר זאת ובכפוף לשיקולים רלוונטיים אחרים, כמו קיום יעד מתאים לשהותו לאחר השחרור.
קיימים שני מסלולים לקבלת אדם לאשפוז:
אשפוז אלקטיבי - אשפוז של אדם הזקוק לבדיקה ו/או לטיפול רפואי - למשל ניתוח אלקטיבי - אשר התברר הצורך בהם.
אשפוז זה נעשה בתיאום מראש של ימים עד חודשים בין המטופל לבין המחלקה המאשפזת ועל פי זמינות של מיטות אשפוז ומועדי טיפול לפי תוכנית העבודה של המחלקה.
אשפוז דחוף - כאשר אדם הסובל מפציעה או ממחלה פעילה מגיע למחלקה לרפואה דחופה של בית חולים ושם נקבע כי אין די בטיפול בו במחלקה זו ובשחרורו (או העברתו למסגרת אשפוזית אחרת, למשל סיעודית) ושמצבו מצריך טיפול במסגרת אשפוז.
מטופל שכזה מועבר מהמחלקה לרפואה דחופה למחלקת אשפוז לאחר תיאום ביניהן ועל פי זמינות המיטות הפנויות במחלקות הרלוונטיות.
לאחר קבלתו לאשפוז עשוי מטופל להיות מועבר בין מחלקות אשפוז שונות בתוך בית החולים.
כך, פצוע תאונת דרכים עשוי להיות מועבר מהמחלקה לרפואה דחופה לחדר הניתוח, ממנו ליחידה לטיפול נמרץ ומשם למחלקת אשפוז, ולאחר מכן יועבר למחלקת שיקום.
משם יישלח לביתו או יועבר לבית חולים לחולים כרוניים.
במקרים מסוימים ישהה מטופל במחלקה לרפואה דחופה בלבד, אך שהותו שם תוגדר כאשפוז.
אשפוז של מטופל נעשה בדרך כלל בהסכמתו.
אדם המופנה לאשפוז (או הוריו במקרה של קטין, או האפוטרופוס שלו, אם מונה לו כזה) נדרש לתת את הסכמתו לכך בכתב.
בישראל מפרט חוק זכויות החולה את התנאים למתן טיפול רפואי לאדם, לרבות במסגרת אשפוז, כאשר הוא איננו מסוגל להביע את דעתו בנדון - למשל כאשר מדובר בחולה חסר הכרה.
במקרים מסוימים מאושפזים מטופלים גם אם הם מתנגדים לכך:
אשפוז בכפייה נעשה לרוב בנוגע לאנשים החולים במחלת נפש או שיש חשד שהם חולים במחלה שכזו.
הם מאושפזים בבתי חולים פסיכיאטריים על פי החלטת פסיכיאטר מחוזי או צו של בית משפט, בהתאם לחוק טיפול בחולי נפש;
מקרים אחרים של אשפוז כפוי הם של אדם אשר מאושפז בבית חולים כללי לפי צו של בית משפט - למשל בנוגע לילדים אשר הוריהם מסרבים להסכים למתן הטיפול הרפואי להם, והצו השיפוטי בעניינם ניתן לבקשת שירותי הרווחה או בית החולים ולאחר שהוכח כי קיים צורך חיוני באשפוז.
לכל מוסד רפואי בישראל המורשה לאשפז חולים קיים תקן מיטות אשפוז הנקבע על ידי משרד הבריאות והוא נדרש לעמוד בו.
בישראל קיימת מצוקה של מקומות אשפוז ומחלקות אשפוז מלאות לרוב ב-100% מקיבולתן ויותר.
בחודשי החורף עולה בדרך כלל מספר המטופלים הנזקקים לאשפוז.
אז גוברת מצוקת האשפוז, והמחלקות נדרשות לפתרונות ארעיים שונים להלנת המאושפזים, אשר עלולים לפגוע בפרטיותם ובכבודם.
בית חולים זכאי לקבלת תשלום עבור ימי אשפוז.
בישראל ניתן המימון על ידי המדינה, קופת חולים או על ידי המטופל עצמו (במקרים של מי שאינם תושבים), לפי העניין.
חוק ביטוח בריאות ממלכתי והתקנות שהותקנו לפיו מגדירים את תנאי הזכאות שבכפוף להם על קופת חולים לממן את ימי האשפוז של אדם.
בישראל קיים תעריף ממשלתי הנקבע על ידי משרד הבריאות לתשלום עבור ימי אשפוז במחלקות שונות.
אשף (שם מדעי: Tadarida) הוא סוג של עטלף ממשפחת האשפיים, הכולל 8 מינים או יותר, המחולקים לשני תת-סוגים.
התת-סוג הראשון כולל 7 מינים הנפוצים בעולם הישן (כולל דרום-אירופה, צפון אפריקה, חלקים גדולים מדרום-אסיה ומהודו ועד יפן).
4 מינים ייחודיים לאפריקה, כולל מדגסקר, ואילו שני מינים נוספים נפוצים במרכז פפואה ניו גינאה ובמערב וצפון אוסטרליה.
המין המוכר אשף מצוי (Tadarida teniotis) הנפוץ בדרום-אירופה, בצפון אפריקה, במזרח התיכון, ולאורך דרום-אסיה עד יפן, ידוע כמעופף לעיתים קרובות בשעות אחר הצהריים המאוחרות.
התת-סוג השני כולל מין אחד בעל תפוצה רחבה ביבשת אמריקה, אשף מקסיקני (Tadarida brasiliensis), שאזור המחיה שלו משתרע מדרום ארצות הברית ועד האינדים המערביים של צ'ילה וארגנטיה.
מין הזה מתאפיין במושבות-אם ענקיות בארצות הברית.
אנליזה גנטית מצביעה על כך שהאשף אינו טקסון מונופילטי.
המין הקרוב ביותר ל-Tadarida aegyptiaca שבאפריקה ובדרום-מערב אסיה הוא Chaerephon jobimena שבמדגסקר.
שני המינים האלה יחד עם האשף המקסיקני שבאמריקה מהווים קבוצה בת 9.8 מיליון שנים בערך.
השם המדעי "Tadarida" ניתן על ידי קונסטנטין סמואל רפינסק , שלא השאיר הסבר אטימולוגי לשם, אבל ככל הנראה מקורו במילה הסיציליאנית לעטלף: taḍḍarita.
אשף מקסיקני (Tadarida brasiliensis) - המין האמריקאי
Tadarida latouchei – מצוי בסין, יפן ותאילנד
Tadarida lobata – מין בעל אוזניים גדולות המצוי בקניה
אשף מצרי (שם מדעי: Tadarida aegyptiaca) הוא מין של עטלף ממשפחת האשפיים.
לאשף המצרי, פרווה דחוסה בצבע חום-אפרפר בגוונים כהים יותר בראש ובגב, ובהירים יותר בחלק הקדמי, בעיקר סביב הצוואר.
הכנפיים צרות ומחודדות עם קרומים חומים-בהירים שקופים למחצה.
לאשף המצרי יש זנב קצר הבולט מעבר לקרום המחבר את הכנפיים.
האוזניים גדולות (18–23 מילימטר) סמוכות זו לזו בקצה הראש, פונות קדימה, וצורתן מעוגלת.
אורך הגוף עם הראש 6–8 סנטימטרים, וגפי הכנף באורך כ-5 סנטימטרים.
הוא חי באפריקה (מלבד האזורים הצפון-מערביים) ובחצי האי ערב, בדרום אסיה ובמזרח עד בנגלדש וסרי לנקה.
האשף המצרי נפוץ במגוון רחב של בתי גידול, מהסוואנות הצחיחות ועד לרמות הלחות, כל עוד יש נגישות למים, שמהווים גם מוקד משיכה לחרקים, מזונו של האשף.
העטלפים מבכרים צוקים ומערות למנוחת היום, אך גם מבנים מעשי ידי אדם, כמו בניינים ישנים משמשים להם ללינה.
האשף המצרי, כרוב העטלפים, הוא חיה לילית.
האשף נח ביום במושבות המונות בין 3 לאלפי פרטים.
הוא מעופף מהיר, ובחיפוש המזון הלילי עשוי לעבור על פני שטחים פתוחים נרחבים.
החרקים נטרפים מהאוויר או מעל פני האדמה, וכוללים חיפושיות, זחלים, זבובים, עשים, עכבישים, טרמיטים, אלטות וצרעות.
תנועתו של האשף המצרי על הקרקע מגושמת פחות משל עטלפים אחרים, והוא עשוי להתרוצץ על הקרקע בקלות יחסית.
למקומות הלינה יש ריח חזק, ומשערים שלריח יש חשיבות באינטראקציה החברתית ובזיהוי מקומות הלינה.
הנקבות ממליטות גור אחד בשנה, לרוב בקיץ, וההיריון אורך 4 חודשים.
השוואת רצפי גנום מצביעה על כך שהעטלף הקרוב ביותר לאשף המצרי הוא העטלף השחור-אדום (Chaerephon jobimena ) ממדגסקר.
שני מינים אלה יחד עם האשף המקסיקני מהווים קבוצה בת 9.8 מיליון שנים לפי ההשערה.
אשפנבורג היא עיר בצפון-מערב בוואריה, גרמניה.
בשנת 1552 נהרסה הטירה המקומית של יוהנסברג שהייתה בנויה בסגנון אדריכלות גותית.
היא הוחלפה בשנת 14–1605 בטירת "שלוס יוהנסבורג" שנבנתה באדריכלות הרנסאנס .
העיר סבלה מאוד במהלך מלחמת שלושים השנים.
במהלך קרב דיטינגן (1743), נכבשה העיר על ידי חיילים צרפתים.
בשנת 1810 אוחדה נסיכות אשפנבורג לדוכסות הגדולה של פרנקפורט.
בשנת 1814 סופחה העיר לממלכת בוואריה כחלק מאמנה אוסטרית-בווארית.
בשנת 1866, הצבא הפרוסי הנחיל תבוסה קשה על האוסטרים בסביבת העיר במהלך מלחמת אוסטריה–פרוסיה.
במלחמת העולם השנייה, אשפנבורג נפגעה קשות על ידי בעלות הברית הפצצות השטח, כולל שלוס יוהנסברג אשר נבנה מחדש לחלוטין כמה שנים מאוחר יותר.
הצבא הגרמני בחר להגן בחוזקה על אשפנבורג במהלך השבועות האחרונים של המלחמה, מה שהביא ל"קרב אשפנבורג" ב-28 במרץ - 3 באפריל 1945.
בעשורים שלאחר המלחמה חוותה אשפנבורג והסביבה שגשוג כלכלי גדול, בין היתר בגלל קרבתה לפרנקפורט.
ויקטוריה אשפנבורג הוא מועדון הכדורגל הגדול בעיר.
המועדון הוקם ב-24 ביוני 1904 מתוך איחוד בין שש קבוצות.
אצטדיון הבית שלהם הוא אצטדיון Schönbusch, אצטדיון שממוקם בניקהיים.
אשפנבורג היא גם ביתם של קבוצת הבייסבול והסופטבול אסאפנבורג מוהוקס.
נבחרת הסופטבול זכתה באליפות גרמניה ב-2010. קבוצת הבייסבול הבוגרת זכתה באליפות דרום לנדסליגה ב-2011 ומשחקת בליגה הגבוהה ביותר במדינת הסן משנת 2012.
אשטון ניקול קייסי , הידועה בשם הבמה אשניקו (Ashnikko), היא זמרת, ראפרית ופזמונאית אמריקאית.
היא פרצה בזכות הסינגל "Stupid", שיצא בשנת 2019 עם יונג בייבי טייט, שזכה לפופולריות ויראלית בפלטפורמת שיתוף הווידאו טיקטוק והוסמך למעמד זהב בארצות הברית ובקנדה.
קדמו לסינגלים "Cry" ו-"Daisy", מיקסטייפ(אלבום) הבכורה שלה, Demidevil, יצא לאור ב-19 בפברואר 2021.
נולדה באוק רידג' שבקרוליינה הצפונית וגדלה בעיר גרינסבורו.
הוריה חשפו אותה לסגנונות מוזיקליים שונים כמו קאנטרי מטאל של ההרכב סליפנוט.
אשניקו סיפרה שהיא מאוד התעניינה במוזיקה, במיוחד במוזיקת ראפ, כשהאזנה לאלבום "Arular", של הראפרית M.I.A.
בגיל 10, כמו כן היא טענה שהיא לא הקשיבה למוזיקאים גברים עד גיל 16. כנערה, משפחתה עברה לאסטוניה בשל לימודי אביה, שם שהו שנה לפני שעברו להתגורר בריגה, לטביה.
בשלב מסוים, היא הייתה האמריקאית היחידה במדינה שלמדה בבית ספר תיכון ציבורי לטבי.
בגיל 18 עברה אשניקו עברה לבדה להתגורר בלונדון, אנגליה.
אשניקו מגדירה את עצמה כפמיניסטית.
שנהפרסקטגוריהעבודה מועמדתתוצאה2019פרסי וידאו למוזיקה בבריטניהסרטון הפופ הטוב ביותר - חדש"Hi, It's Me"2020"Drunk With My Friends"זמרת השנה"Cry"פרסי המוזיקה של MTV אירופהBest Push Actעצמה
אשפיקס הוא דמות מרכזית בסדרת הקומיקס הצרפתית אסטריקס.
אשפיקס משמש ככהן-העץ של הכפר, ומפורסם בשיקוי הפלא שהוא רוקח - שיקוי המעניק כוח על-אנושי, אשר דרך הכנתו ידועה אך ורק לו.
אשפיקס מופיע כדמות מרכזית כבר בספר הראשון בסדרה, וממשיך להופיע בכל שאר הספרים.
אשפיקס הוא אדם זקן, רזה וגבוה, קירח ובעל זקן ארוך מאוד ולבן.
הוא לובש חלוק לבן עם חגורה ירוקה דקה, גלימה אדומה ונעלי עור כחולות.
הוא נושא עמו כמעט תמיד את מגל הזהב שלו, שבו הוא משתמש כדי לאסוף צמחים לרקיחת שיקויים שונים, וכאשר הוא יוצא מאזור הכפר הוא לוקח תיק קטן שמכיל עשבים שונים.
אשפיקס נודע ברחבי גאליה ככהן-עץ מוכשר ביותר, בעיקר בזכות שיקוי הפלא שהוא רוקח - שיקוי מסתורי שמעניק לשותה ממנו כוח על-אנושי ומהירות מוגברת למשך זמן קצר.
סוד השיקוי עבר במשך דורות מכהן-עץ לכהן-עץ, וכעת אשפיקס הוא האדם היחיד שיודע את אופן ההכנה של השיקוי ומרכיביו.
אשפיקס רוקח שיקויים נוספים, כגון סם נגד רעל או שיקוי שגורם לשיער לצמוח במהירות רבה.
אשפיקס הוא אדם חכם מאוד, ישר, הגון, מוסרי ונאמן, בעל ניסיון עשיר וחכמת חיים.
הוא משמש בכפר כ"מבוגר אחראי", אדם שזוכה לכבוד והערכה מצד כל בני הכפר, מיישב סכסוכים ביניהם ומייעץ להם בעת הצורך.
לעומת סגנונו הכוחני של יוליוס קיסר, אשפיקס נוהג בהומניזם ובמוסריות רבה.
הוא לא מהסס לרפא רומאי חולה, נמנע משימוש בשיקוי הפלא בתחרויות האולימפיות, משחרר עבדים מהשבי הרומאי ובאופן כללי נמנע מלפגוע ברומאים כשלא נשקף מצדם איום.
הוא לעולם אינו משתתף בקרבות עם רומאים או בין הגאלים.
מחקר גרמני העלה השערה שצבע בגדיו של אשפיקס - אדום, לבן וכחול - הם רמז לצבעי הדגל של צרפת, ומכיוון שסדר הצבעים הפוך מזה שבדגל, הדבר מרמז על שאיפה למהפכנות.
הקומיקסאי שי צ'רקה טען שדמותו של אשפיקס מזכירה רב יותר מאשר דרואיד, משום שהדרואידים לא נהגו להתיישב במקום קבוע אלא לנדוד בין מקומות יישוב, וכן מראהו של אשפיקס מזכיר דמות רבנית.
הוא תלה זאת במוצאו היהודי של רנה גוסיני.
אשף כלבי (שם מדעי: Cynomops) הוא סוג של עטלף קטן במשפחת האשפיים ובו 8 מינים שחיים בדרום אמריקה.
הסוג הוקם בשנת 1920 על ידי הזואולוג הבריטי אולדפילד תומאס ומשמעות שמו המדעי "עטלף כלב".
האשף הכלבי קרוב חיצונית וגנטית לאשף מולוסוס, ולעיתים נחשב כתת-סוג שלו.
לאשף הכלבי גוף גוצי שמנמן, צוואר עבה, ראש קצר ומעוגל, גולגולת חזקה ומסיבית וכנפיים ארוכות וצרות.
החרטום מקוצר ולווייתני ומתמזג לחלוטין עם הגולגולת.
הפנים רחבות וכלביות, העיניים בולטות, והלוע שטוח.
האף רחב עם נחיריים עגולים גדולים, השפתיים חלקות ללא קפלי עור האופיינים לאשפיים, והשפה התחתונה קצרה בצורה משמעותית מן העליונה.
אוזני האשף קצרות, רחבות ומקופלות והן מחוברות לפנים; באזור הבסיס, יש להן קמט עור עגול גדול ובולט.
השיניים חזקות וחדות, והניבים והחותכות העליונות ארוכים במיוחד.
הזנב ארוך יחסית וגמיש; כמעט מחצית ממנו יוצאת מתוך כנף הזנב.
הפרווה של האשף הכלבי קצרה, צפופה וקטיפתית.
צבעה הכללי צבעוני בדרך כלל, ונע בין אדמוני לערמון, חום שוקולד כהה, כתום מבריק, זהוב או אוכרה; לעיתים קרובות יש שילוב בין הצבעים הנזכרים, כשהכתפיים, העורף, הצוואר והחלק האחורי נוטים להתכהות, הצלעות בצבע בהיר עז והגחון והחזה בצבע צהבהב קרם, אפרפר או לבנבן.
הפנים, האוזניים, הכנפיים, הרגליים והזנב בצבע שחור מבריק.
האשף הכלבי מצוי באמריקה הדרומית והמרכזית.
טווח התפוצה שלו משתרע על דרום מקסיקו, בליז, גואטמלה, ניקרגואה, הונדורס, אל-סלבדור, קוסטה ריקה, פנמה, קולומביה, וונצואלה, מזרח אקוודור, גיאנה, גיאנה הצרפתית, סורינאם, צפון ומזרח פרו, בוליביה, ברזיל, פרגוואי וצפון ארגנטינה.
בית הגידול שלו מורכב מיער גשם טרופי, יער מנגרובים, יער גדותיים, יער עננים וסוואנה טרופית.
האשף הכלבי פעיל בלילה וחי בקבוצות של עד 75 פרטים.